title: Loa eured
text: Ul loa eured a zo ul loa goad hag a brofe ar baotred d'ar merc'hed e Breizh en . Dre ar prof-se e tiskoueze ar paotr d'ar plac'h e oa prest da zimeziñ ganti hag er mod-se e oa kadarnaet o dimeziñ. Da gustum eo jeometrik ar stummoù kizellet war al loa, met kavout a reer kalonoù alies ivez. Eorioù a gaver war loaioù graet gant martoloded, met ivez hern-marc'h, kroazioù, kleier hag all.
  
  Diskouez a rae kened al loa pegen pinvidik hag en e aez e oa ar paotr yaouank. War a seblant e teuas an hengoun-se diouzh ar boaz a oa gant kouvidi un eured da gas o loa ganto, rak a-hed daou pe tri dervezh friko ha fest, ha kantadoù a dud, ne oa ket trawalc'h a loaioù d'an holl. Goude an eured e tiskouezed al loa ouzh moger an ti.
  
  Ober a reer loaioù eured c'hoazh hiziv an deiz, dreist-holl da ginklañ an ti ha da virout an hengoun. Artizaned 'zo e Lokorn (Bro-Gerne) a ra loaioù eured c'hoazh.
  
  Al loaioù koshañ 
  Al loa eured koshañ a oa bet kavet en Alamagn ha hi bloaziadet 1664. An hini goshañ eus a Vro-Gembre, lec'h m'emañ kreñv an hengoun, a voe bloaziadet 1667. Evelato e seblant an hengoun-se bezañ koshoc'h.Zoken mard eo an hengounioù kembreat ha breizhat ar re vrudetañ e kaver loaioù-eured e Lec'hlenn hag en Europa ar Reter.
  
  Kembre
  llwy caru pe llwy cariad a vez graet eus al loa a vez roet d'an hini garet.
  
  Mammennoù 
   Henry de Morant et Gérald Gassiot-Talabot, Histoire des arts décoratifs : des origines à nos jours, Paris, Hachette, coll. « Bibliothèque des Guides bleus », 1970, p. 421.
  
  Notennoù ha daveennoù
  
  Loaioù